La Brasov s-au luat primele masuri in cazul panoului antivaccinare. Astfel, cuvintele ”Vaccinurile nu sunt sigure” au disparut de pe panoul publicitar amplasat pe o strada din municipiu. Practic a fost acoperit scrisul cu o banda neagra. Prefectul judetului Brasov, Marian Rasaliu sustine ca s-a inceput o ancheta in acest caz.

”Da, deja s-au luat masuri. A fost acoperit o parte din panoul publicitar. Din punctul meu de vedere, continutul acestui panou este un atentat la siguranta cetatenilor, a copiilor nostri. Este imoral. Stim exact cine a pus acel panou, stim cat s-a platit pentru acel panou. In prezent exista o ancheta in derulare. Stim exact ca s-au inregistrat 37 de decese. Insa, nu stiu vreun deces in randul celor care s-au vaccinat. Este o campanie nationala care trebuie sa inceteze imediat”, a declarat Marian Rasaliu, prefectul judetului Brasov.

Precizam ca in urma cu cateva zile, pe o strada din municipiul Brasov a aparut un panou care ii indeamna pe romani sa nu-si vaccineze copiii. Imediat, autoritatile locale si nationale au intrat in alerta.